Diari Oficial de la Generalitat Valenciana


Sumari del DOGV 6092, del 01-09-2009 (2009/9789)

DECRET 127/2009, de 28 d'agost, del Consell, pel qual s'autoritza la implantació d'ensenyances universitàries oficials de grau en la Universitat Cardenal Herrera-CEU.
----------------------------------------------------------------------------------------------------------------------------------------------------------------------

### Dades del document

Número de DOGV
:   6092

Data del DOGV
:   01-09-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/9789


Data del document
:   28-08-2009

Organisme emissor
:   Conselleria d'Educació

Tipus de document
:   Decret

Descriptors 

:   * Universitat Cardenal Herrera-Ceu
    * universitat
    * centre d'ensenyament
    * ensenyament superior
    * legislació

DECRET 127/2009, de 28 d'agost, del Consell, pel qual s'autoritza la implantació d'ensenyances universitàries oficials de grau en la Universitat Cardenal Herrera-CEU. [2009/9789]  
La Junta del Patronat de la Universitat Cardenal Herrera-CEU ha sol·licitat autorització per a impartir ensenyaments universitaris oficials de grau que conduïxen a l'obtenció dels títols següents: grau en Farmàcia, grau en Fisioteràpia, grau en Periodisme, grau en Publicitat i Relacions Públiques, grau en Comunicació Audiovisual, grau en Direcció d'Empreses, grau en Enginyeria en Disseny Industrial i Desenrotllament de Producte i grau en Enginyeria de Sistemes d'Informació.  
El Consell Valencià d'Universitats i de Formació Superior va ser informat de les propostes d'implantació de les ensenyances en la sessió plenària de 21 de juliol de 2009.  
L'Agència Valenciana d'Avaluació i Prospectiva (AVAP) ha emés els informes preceptius, tots amb resultats favorables.  
Els corresponents plans d'estudi han sigut verificats pel Consell d'Universitats en les sessions de les dates 3 de març, 1 d'abril, 13 de maig i 1 i 10 de juny de 2009.  
Per això, d'acord amb allò previst als articles 12.2 i 35.2 de la Llei Orgànica 6/2001, de 21 de desembre, d'Universitats, modificada per la Llei Orgànica 4/2007, de 12 d'abril; l'article 3.3 del Reial Decret 1393/2007, de 29 d'octubre, pel qual s'establix l'ordenació de les ensenyances universitàries oficials, i l'article 37 de la Llei 4/2007, de 9 de febrer, de la Generalitat, de Coordinació del Sistema Universitari Valencià, a proposta del conseller d'Educació i amb la deliberació prèvia del Consell, en la reunió del dia 28 d'agost de 2009,  
DECRETE  
Article 1. Autorització d'ensenyances  
S'autoritza la Universitat Cardenal Herrera-CEU a implantar, en el curs 2009/2010, les ensenyances que conduïxen a l'obtenció dels títols oficials de:  
a) Grau en Farmàcia, les ensenyances del qual les organitzarà la Facultat de Ciències de la Salut i s'impartiran al campus de Moncada.   
b) Grau en Fisioteràpia, les ensenyances del qual les organitzarà la Facultat de Ciències de la Salut i s'impartiran al campus de Moncada i al centre d'Elx.  
c) Grau en Periodisme, les ensenyances del qual les organitzarà la Facultat d'Humanitats i Ciències de la Comunicació, i s'impartiran al campus d'Alfara del Patriarca.  
d) Grau en Publicitat i Relacions Públiques, les ensenyances del qual les organitzarà la Facultat d'Humanitats i Ciències de la Comunicació, i s'impartiran al campus d'Alfara del Patriarca.  
e) Grau en Comunicació Audiovisual, les ensenyances del qual les organitzarà la Facultat d'Humanitats i Ciències de la Comunicació, i s'impartiran al campus d'Alfara del Patriarca.  
f) Grau en Direcció d'Empreses, les ensenyances del qual les organitzarà la Facultat de Dret, Empresa i Ciències Polítiques, i s'impartiran al campus d'Alfara del Patriarca i al centre d'Elx.  
g) Grau en Enginyeria de Disseny Industrial i Desenrotllament de Producte, les ensenyances del qual les organitzarà l'Escola Superior d'Ensenyances Tècniques i s'impartiran al campus d'Alfara del Patriarca.  
h) Grau en Enginyeria de Sistemes d'Informació, les ensenyances del qual les organitzarà l'Escola Superior d'Ensenyances Tècniques i s'impartiran al campus d'Alfara del Patriarca.  
Tot això en els termes consignats en les memòries presentades a l'Agencia Nacional de Evaluación de la Calidad y Acreditación.  
Article 2. Inscripció en el registre i efectes  
Esta autorització es comunicarà al Ministeri d'Educació, amb la finalitat que este eleve al Govern la proposta per a establir el caràcter oficial dels títols i inscriure'ls en el Registro de Universidades, Centros i Títulos (RUCT), d'acord amb el que disposa l'article 26 del Reial Decret 1393/2007, de 29 d'octubre, pel qual s'establix l'ordenació de les ensenyances universitàries oficials.  
Article 3. Publicació del pla d'estudis  
Tal com preveu l'article 35.4 de la Llei Orgànica 6/2001, de 21 de desembre, d'Universitats, en la redacció donada per la Llei Orgànica 4/2007, de 12 d'abril, el rector de la universitat, una vegada que el Govern haja aprovat el caràcter oficial dels títols, ordenarà la publicació dels plans d'estudi en el Boletín Oficial del Estado i en el Diari Oficial de la Comunitat Valenciana.   
Article 4. Procediment d'avaluació  
Segons el que disposa l'article 24.2 del Reial Decret 1393/2007, de 29 d'octubre, pel qual s'establix l'ordenació de les ensenyances universitàries oficials, els títols universitaris autoritzats en este decret s'hauran de sotmetre a un procediment d'avaluació cada sis anys, a comptar de la data de la seua inscripció en el Registro de Universidades, Centros i Títulos (RUCT), a fi de mantindre'n l'acreditació.  
Article 5. Expedició del títol  
Els títols universitaris seran expedits, en nom del rei, pel rector de la universitat, d'acord amb el que establix la normativa vigent.  
DISPOSICIó ADDICIONAL  
Única. Facultats d'aplicació i execució  
Es faculta al conseller d'Educació per a l'aplicació i l'execució del present decret.  
València, 28 d'agost de 2009  
El president de la Generalitat,  
FRANCISCO CAMPS ORTIZ  
El conseller d'Educació,  
ALEJANDRO FONT DE MORA TURÓN